ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าผลส้มจากเครือรัฐออสเตรเลียพ.ศ. ๒๕๕๔ กรมวิชาการเกษตรได้วิเคราะห์ความเสี่ยงศัตรูพืชของผลส้มนำเข้าเป็นการค้าจากเครือรัฐออสเตรเลียเสร็จสิ้นแล้วอาศัยอำนาจตามความในมาตรา ๘ และมาตรา ๑๐ แห่งพระราชบัญญัติกักพืช พ.ศ.๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าผลส้มจากเครือรัฐออสเตรเลีย ดังต่อไปนี้ข้อ ๑ ประกาศนี้เรียกว่าประกาศกรมวิชาการเกษตร เรื่องเงื่อนไขการนำเข้าผลส้มจากเครือรัฐออสเตรเลีย พ.ศ. ๒๕๕๔ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก๓.๑ ประกาศกรมวิชาการเกษตร เรื่องเงื่อนไขการนำผลส้มจากประเทศออสเตรเลียเข้ามาในราชอาณาจักร ลงวันที่ ๑๕ มิถุนายน๒๕๔๗๓.๒ ประกาศกรมวิชาการเกษตร เรื่องเงื่อนไขการนำผลส้มจากประเทศออสเตรเลียเข้ามาในราชอาณาจักร (ฉบับที่ ๒) พ.ศ. ๒๕๔๘ลงวันที่ ๑๔ พฤศจิกายน ๒๕๔๘ข้อ ๔ ชนิดพืช๔.๑ผลส้มจากแหล่งปลูกส้มนอกพื้นที่ปลอดแมลงวันผลไม้ที่ได้รับอนุญาตให้นำเข้าราชอาณาจักรไทยได้แก่๔.๑.๑ ส้มหวาน (sweet orange) Citrus sinensis ได้แก่ พันธุ์นาเวล (Navel) และวาเลนเซีย (Valencia)๔.๑.๒ ส้มเปลือกล่อน (mandarin) Citrus reticulata ได้แก่ พันธุ์เอลเลนเดล (Ellendale) และเมอคอท (Murcott)๔.๑.๓ เลมอน (lemon) Citrus limon ได้แก่ พันธุ์ลิสบอน (Lisbon)๔.๒ ผลส้มจากแหล่งปลูกส้มในพื้นที่ปลอดแมลงวันผลไม้ที่ได้รับอนุญาตให้นำเข้าราชอาณาจักรไทยได้แก่๔.๒.๑ ส้มหวาน (sweet orange) Citrus sinensis ได้แก่ พันธุ์นาเวล (Navel) และวาเลนเซีย (Valencia)๔.๒.๒ ส้มเปลือกล่อน (mandarin) Citrus reticulata ได้แก่ พันธุ์เอลเลนเดล (Ellendale) และเมอคอท (Murcott)๔.๒.๓ เลมอน (lemon) Citrus limon ได้แก่ พันธุ์ลิสบอน (Lisbon)๔.๒.๔ เทนเกอร์ (tangor) Citrus reticulata x sinensis๔.๒.๕ เกรฟฟรุท (grapefruit) Citrus paradise๔.๒.๖ ส้มโอ (pummelo) Citrus maximaข้อ ๕ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับผลส้มจากเครือรัฐออสเตรเลียปรากฏตามเอกสารหมายเลข ๑ ท้ายประกาศนี้ข้อ ๖ หน่วยงานที่รับผิดชอบ๖.๑ ราชอาณาจักรไทย คือ กรมวิชาการเกษตร๖.๒ เครือรัฐออสเตรเลีย คือ Department of Agriculture, Fisheries and Forestry ซึ่งต่อไปในประกาศนี้จะเรียกว่า DAFFข้อ ๗ การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๘ วิธีการขนส่งต้องส่งผลส้มมาจากเมืองท่าแห่งหนึ่งในเครือรัฐออสเตรเลียไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางน้ำหรือทางอากาศข้อ ๙ แหล่งปลูก๙.๑ ผลส้มต้องเป็นผลผลิตจากเครือรัฐออสเตรเลียและมาจากสวนส้มที่ปลูกเป็นการค้าซึ่งได้จดทะเบียนไว้กับ DAFF โดยที่ DAFF กำหนดให้เป็นแหล่งปลูกส้มสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออก๙.๒ ผลส้มเฉพาะจากพื้นที่ปลอดแมลงวันผลไม้ และรัฐต่อไปนี้ในเครือรัฐออสเตรเลียได้รับอนุญาตให้นำเข้าราชอาณาจักรไทย๙.๒.๑ นิวเซาท์เวลส์ (New South Wales)๙.๒.๒ ควีนส์แลนด์ (Queensland)๙.๒.๓ เซาท์ออสเตรเลีย (South Australia)๙.๒.๔ วิกตอเรีย (Victoria)๙.๒.๕ เวสเทิร์นออสเตรเลีย (Western Australia)ข้อ ๑๐ ข้อกำหนดสำหรับสวน๑๐.๑ DAFF ต้องจดทะเบียนสวนส้มในแหล่งปลูกผลส้มที่กำหนดไว้สำหรับส่งออกไปยังราชอาณาจักรไทยและต้องดำเนินการสำรวจแบบติดตามศัตรูพืชเพื่อให้แน่ใจว่าผลส้มปราศจากศัตรูพืชกักกันและต้องมอบบันทึกรายละเอียดการจดทะเบียนสวนส้มให้แก่กรมวิชาการเกษตรเมื่อได้รับการร้องขอและต้องดำเนินการจดทะเบียนสวนส้มให้เสร็จสิ้นก่อนเริ่มการส่งออก๑๐.๒เกษตรกรเจ้าของสวนส้มที่จดทะเบียนต้องปฏิบัติตามมาตรฐานหลักปฏิบัติทางเกษตรดีที่เหมาะสมในสวนส้มโดยต้องรักษาความสะอาดสวนส้ม และต้องมีการบริหารจัดการศัตรูพืชแบบผสมผสานหรือมีมาตรการอื่น ๆ ในการควบคุมศัตรูพืช ทั้งนี้ เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๑๐.๓ DAFF ต้องมอบข้อมูลแผนการบริหารจัดการศัตรูพืชในสวนส้มตลอดฤดูกาลปลูกให้แก่กรมวิชาการเกษตรเมื่อได้รับการร้องขอข้อ ๑๑ ข้อกำหนดสำหรับโรงบรรจุสินค้าหรือสถานที่จัดการสินค้าส่งออก๑๑.๑ DAFF ต้องจดทะเบียนและติดตามตรวจสอบโรงบรรจุสินค้าหรือสถานที่จัดการสินค้าส่งออกที่จะส่งออกผลส้มไปยังราชอาณาจักรไทยต้องมอบบันทึกรายละเอียดการจดทะเบียนโรงบรรจุสินค้าหรือสถานที่จัดการสินค้าส่งออกแก่กรมวิชาการเกษตรเมื่อได้รับการร้องขอและต้องดำเนินการจดทะเบียนโรงบรรจุสินค้าหรือสถานที่จัดการสินค้าส่งออกให้เสร็จสิ้นก่อนเริ่มการส่งออก๑๑.๒โรงบรรจุสินค้าหรือสถานที่จัดการสินค้าส่งออกต้องนำส้มมาจากสวนส้มที่จดทะเบียนซึ่งปลูกเป็นการค้าจากแหล่งปลูกที่กำหนดเท่านั้นทั้งนี้เพื่อให้สามารถดำเนินการตรวจสอบย้อนกลับแหล่งที่มาของส้มที่ส่งออกได้อย่างรวดเร็วต้องเก็บบันทึกรายชื่อเกษตรกรเจ้าของสวนส้มซึ่งส่งผลส้มออกไปยังราชอาณาจักรไทยและต้องมอบข้อมูลเหล่านี้ให้แก่กรมวิชาการเกษตรเมื่อได้รับการร้องขอ๑๑.๓ โรงบรรจุสินค้าหรือสถานที่จัดการสินค้าส่งออกต้องจัดทำเอกสารมาตรฐานกระบวนการดำเนินงานซึ่งแสดงรายละเอียดขั้นตอนเกี่ยวกับการคัดขนาด การจัดการ และการบรรจุผลส้ม๑๑.๔ DAFF ต้องดำเนินการตรวจสอบระบบของโรงบรรจุสินค้าหรือสถานที่จัดการสินค้าส่งออกก่อนจดทะเบียนโรงบรรจุสินค้าหรือสถานที่จัดการสินค้าส่งออกนั้นและต้องตรวจสอบระบบเป็นประจำทุกปีโรงบรรจุสินค้าหรือสถานที่จัดการสินค้าส่งออกต้องรับผิดชอบในการเก็บรักษาข้อมูลต่างๆ ทั้งหมด๑๑.๕การกำจัดศัตรูพืชด้วยความเย็นหรือรมด้วยสารรมก่อนการส่งออกเพื่อกำจัดศัตรูพืชกักกันต้องดำเนินการภายในโรงบรรจุสินค้าหรือสถานที่จัดการสินค้าส่งออกที่จดทะเบียนเท่านั้น๑๑.๖การตรวจส้มว่าปราศจากศัตรูพืชกักกันต้องดำเนินการภายในโรงบรรจุสินค้าหรือสถานที่จัดการสินค้าส่งออกที่จดทะเบียนเท่านั้นข้อ ๑๒ ข้อกำหนดสำหรับแมลงซึ่งเป็นศัตรูพืชกักกัน๑๒.๑ แมลงวันผลไม้ผลส้มที่จะส่งออกไปยังราชอาณาจักรไทยต้องจัดการความเสี่ยงแมลงวันผลไม้ต่อไปนี้ได้แก่halfordia fruit fly (Bactrocera halfordiae), Javis fruit fly (Bactrocera jarvisi) , Krausss fruit fly (Bactrocera kraussi) , lesser Queensland fruit fly (Bactrocera neohumeralis) , mango fruit fly (Bactrocera frauenfeldi) , Northern Territory fruitfly (Bactrocera aquilonis) , Queensland fruit fly (Bactrocera tryoni) และ Mediterranean fruit fly (Ceratitis capitata) ด้วยวิธีการใดวิธีการหนึ่ง ดังนี้๑๒.๑.๑ ผลส้มต้องมาจากแปลงปลูกในพื้นที่ปลอดแมลงวันผลไม้ หรือ๑๒.๑.๒ ผลส้มจากแปลงปลูกซึ่งอยู่นอกพื้นที่ปลอดแมลงผลไม้ต้องกำจัดแมลงวันผลไม้ในส้มด้วยวิธีการกำจัดศัตรูพืชด้วยความเย็นก่อนส่งออกหรือระหว่างขนส่ง๑๒.๒ แมลง Fullers rose weevil, Asynonychus cervinusผลส้มที่จะส่งออกจากแหล่งปลูกที่ได้รับอนุญาตยกเว้นผลส้มในรัฐควีนส์แลนด์ไปยังราชอาณาจักรไทยต้องจัดการความเสี่ยงแมลง Fullers rose weevil ด้วยวิธีการใดวิธีการหนึ่ง ดังนี้๑๒.๒.๑ ต้องรมด้วยสารเมทธิลโบรไมด์ (methyl bromide) หรือ๑๒.๒.๒ ต้องอยู่ภายใต้โครงการควบคุมแมลงภายในสวนส้มซึ่งติดตามตรวจสอบโดยDAFFข้อ ๑๓ ข้อกำหนดสำหรับพื้นที่ปลอดแมลงวันผลไม้๑๓.๑พื้นที่ปลอดแมลงวันผลไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืชฉบับที่ ๒๖ เรื่อง การสถาปนาพื้นที่ปลอดศัตรูพืชสำหรับแมลงวันผลไม้ชนิดต่าง ๆ (Tephritdae)๑๓.๒ การกำหนดพื้นที่ปลูกส้มบริเวณใดในเครือรัฐออสเตรเลียให้เป็นพื้นที่ปลอดแมลงวันผลไม้นั้นDAFF ต้องแจ้งเป็นลายลักษณ์อักษรให้กรมวิชาการเกษตรทราบอย่างเป็นทางการ ต้องบังคับใช้ระเบียบข้อบังคับทางกฎหมายเพื่อรักษาสถานภาพของพื้นที่ที่ได้รับการรับรองเป็นพื้นที่ปลอดแมลงวันผลไม้ซึ่งเป็นพื้นที่ปลูกส้มส่งออกไปยังราชอาณาจักรไทยพื้นที่ดังต่อไปนี้ในเครือรัฐออสเตรเลียเป็นพื้นที่ปลอดแมลงวันผลไม้สำหรับแมลงวันผลไม้halfordia fruit fly, Javis fruit fly, Krausss fruit fly, lesser Queensland fruit fly, mango fruit fly, Northern Territory fruit fly, Queensland fruit fly และ Mediterranean fruit fly ได้แก่๑๓.๒.๑ รัฐทัสมาเนีย (Tasmania)๑๓.๒.๒ เขตริเวอร์รินา (Riverina district) ของรัฐนิวเซาท์เวลส์ ประกอบด้วยเขตพื้นที่เหล่านี้รวมกัน ได้แก่ เมือง (city) กิฟฟิท (Griffith), เขตพื้นที่ (shire) คาเรทโฮล (Carrathool), ลีตัน (Leeton), นาเรนเดอร์รา (Narrandera) และเมอร์รัมบิดส์ (Murrumbidgee) พื้นที่นี้ยังแบ่งย่อยออกเป็น ๒ ส่วน คือพื้นที่เขตชลประทานเมอร์รัมบิดส์ (Murrumbidgee Irrigation Area, MIA) และ คาเรทโฮล (Carrathool)๑๓.๒.๓ เขตริเวอร์แลนด์ (Riverland district) ของรัฐเซาท์ออสเตรเลีย ประกอบด้วยเขตพื้นที่เหล่านี้รวมกัน ได้แก่เขตพื้นที่ (county) เฮมเล (Hamley), เขตพื้นที่(hundred) บุคเพอร์มังค์ (Bookpurmong), คาแดล (Cadell), กอร์เดน (Gorden), โฮลเดอร์ (Holder), คาทาเรพโค (Katarapko), โลวีเดย์ (Loveday), มาร์คาเรนคา (Markaranka), มอรูค (Moorook), เมอร์โท (Murtho), พาร์โคลา (Parcoola), พาริงจา (Paringa), โพจิโนค (Pooginook), ไพท (Pyap), สเตาร์ (Stuart), ไวเคอร์รี (Waikerie), อีบา (Eba), ฟิสเซอร์ (Fisher), ฟอสเตอร์ (Forster), เฮ (Hay), เมอร์โค (Murbko), นิดอททิ (Nildottie), เพรเล (Paisley), ริดเล (Ridley), เซอร์เร (Skurray) และ ออนเล (Onley) ในเขตพื้นที่ (shire) มิลดูรา (Mildura) ของรัฐวิกตอเรีย๑๓.๒.๔ เขตชัลเรเซีย (Sunraysia district) ของรัฐวิกตอเรียและรัฐนิวเซาท์เวลส์ ประกอบด้วยเขตพื้นที่เหล่านี้รวมกันได้แก่ เขตพื้นที่ (shire) เวนเวอดท์ (Wentworth) และบาเรนดอล (Balranald) ในรัฐนิวเซาท์เวลส์ และมิลดูรา (Mildura), สวอนฮิล (Swan Hill), วาโคล (Wakool) และคีเรง (Kerang) และเมือง (city) สวอนฮิล (Swan Hill), มิลดูรา (Mildura) และเขตพื้นที่(borough) คีเรง (Kerang) ในรัฐวิกตอเรีย๑๓.๓การส่งออกผลส้มจากพื้นที่ปลอดแมลงวันผลไม้ไม่มีความจำเป็นต้องกำจัดแมลงวันผลไม้ในผลส้มก่อนส่งออกต้องดำเนินการสำรวจแบบติดตามแมลงวันผลไม้ halfordia fruit fly, Javis fruit fly, Krausss fruit fly, lesser Queensland fruit fly, mango fruit fly, Northern Territory fruit fly, Queensland fruit fly และ Mediterranean fruit fly อย่างสม่ำเสมอในพื้นที่ปลอดแมลงวันผลไม้๑๓.๔ DAFF ต้องแจ้งให้กรมวิชาการเกษตรทราบทันทีที่มีการยืนยันว่าพบการแพร่ระบาดของแมลงวันผลไม้halfordia fruit fly, Javis fruit fly, Krausss fruit fly,lesser Queensland fruit fly, mango fruit fly, Northern Territory fruit fly,Queensland fruit fly และ Mediterranean fruit fly ในพื้นที่ปลอดแมลงวันผลไม้ DAFF ต้องระงับการให้การรับรองการส่งออกผลส้มจากพื้นที่ที่พบแมลงวันผลไม้เป็นการชั่วคราวและต้องแจ้งให้กรมวิชาการเกษตรทราบถึงระยะเวลาสำหรับการฟื้นพื้นที่เหล่านั้นให้กลับมาได้รับการรับรองเป็นพื้นที่ปลอดแมลงวันผลไม้อีกครั้ง๑๓.๕ DAFF ต้องแจ้งให้กรมวิชาการเกษตรทราบทันทีหากพบแมลงวันผลไม้ชนิดอื่น ๆ ที่มีความสำคัญทางเศรษฐกิจ นอกเหนือจากแมลงวันผลไม้ halfordia fruit fly, Javis fruit fly, Krausss fruit fly, lesser Queensland fruit fly, mango fruit fly, Northern Territory fruit fly, Queensland fruit fly และ Mediterranean fruit fly DAFF ต้องระงับการให้การรับรองการส่งออกผลส้มจากพื้นที่ที่พบแมลงวันผลไม้เป็นการชั่วคราวและต้องแจ้งให้กรมวิชาการเกษตรทราบถึงระยะเวลาสำหรับการฟื้นพื้นที่เหล่านั้นให้กลับมาได้รับการรับรองเป็นพื้นที่ปลอดแมลงวันผลไม้อีกครั้งข้อ ๑๔ ข้อกำหนดสำหรับการจัดการความเสี่ยงแมลงวันผลไม้๑๔.๑ กรณีผลส้มที่จะส่งออกมาจากแปลงปลูกนอกพื้นที่ปลอดแมลงผลไม้หรือกรณีDAFF ไม่สามารถให้การรับรองพื้นที่ปลอดแมลงวันผลไม้เพราะว่าพื้นที่ที่นำส้มมาส่งออกนั้นขาดคุณสมบัติที่จะคงสถานภาพการเป็นพื้นที่ปลอดแมลงวันผลไม้หรือสถานภาพการเป็นพื้นที่ปลอดแมลงวันผลไม้ของพื้นที่นั้นถูกระงับเป็นการชั่วคราวกรณีดังกล่าวเหล่านี้ต้องกำจัดแมลงวันผลไม้ในส้มด้วยวิธีกำจัดศัตรูพืชด้านสุขอนามัยพืชวิธีกำจัดศัตรูพืชด้วยความเย็นดังต่อไปนี้ ได้รับการยอมรับว่าเป็นวิธีกำจัดศัตรูพืชด้านสุขอนามัยพืชสำหรับกำจัดแมลงวันผลไม้ในผลส้ม๑๔.๑.๑ ส้มหวาน ได้แก่ พันธุ์นาเวล และวาเลนเซียอุณหภูมิตรงบริเวณกึ่งกลางผลระยะเวลา(จำนวนวันติดต่อกัน)๒ องศาเซลเซียส (๓๕.๖ องศาฟาเรนไฮต์) หรือต่ำกว่า๑๘ วัน หรือมากกว่า๓ องศาเซลเซียส (๓๗.๔ องศาฟาเรนไฮต์) หรือต่ำกว่า๒๐ วัน หรือมากกว่า๑๔.๑.๒ ส้มเปลือกล่อน ได้แก่ พันธุ์เอลเลนเดล และเมอคอทอุณหภูมิตรงบริเวณกึ่งกลางผลระยะเวลา(จำนวนวันติดต่อกัน)๒ องศาเซลเซียส (๓๕.๖ องศาฟาเรนไฮต์) หรือต่ำกว่า๑๘ วัน หรือมากกว่า๓ องศาเซลเซียส (๓๗.๔ องศาฟาเรนไฮต์) หรือต่ำกว่า๒๐ วัน หรือมากกว่า๑๔.๑.๓ เลมอน ได้แก่ พันธุ์ลิสบอนอุณหภูมิตรงบริเวณกึ่งกลางผลระยะเวลา(จำนวนวันติดต่อกัน)๒ องศาเซลเซียส (๓๕.๖ องศาฟาเรนไฮต์) หรือต่ำกว่า๑๖ วัน หรือมากกว่า๓ องศาเซลเซียส (๓๗.๔ องศาฟาเรนไฮต์) หรือต่ำกว่า๑๘ วัน หรือมากกว่า๑๔.๒ การกำจัดศัตรูพืชด้วยความเย็นสามารถดำเนินการได้ทั้งก่อนส่งออกหรือระหว่างขนส่งสำหรับการกำจัดศัตรูพืชด้วยความเย็นระหว่างขนส่งนั้นอาจจะดำเนินการเพียงบางส่วนซึ่งเป็นการกำจัดศัตรูพืชด้วยความเย็นก่อนส่งออกโดยเริ่มต้นดำเนินการในเครือรัฐออสเตรเลียและการกำจัดศัตรูพืชด้วยความเย็นจะเสร็จสิ้นสมบูรณ์ระหว่างขนส่งในกรณีที่การกำจัดศัตรูพืชด้วยความเย็นเกิดล้มเหลวระหว่างขนส่ง การกำจัดศัตรูพืชด้วยความเย็นอาจจะดำเนินการให้เสร็จสิ้นสมบูรณ์ได้เมื่อสินค้านั้นถึงจุดหมายปลายทาง๑๔.๓การส่งออกผลส้มซึ่งต้องผ่านการกำจัดศัตรูพืชด้วยความเย็นระหว่างขนส่งนั้นต้องลดอุณหภูมิส้มตรงบริเวณกึ่งกลางผลให้ต่ำลงถึงระดับเดียวกันกับหรือต่ำกว่าอุณหภูมิเป้าหมายที่กำหนดสำหรับกำจัดแมลงวันผลไม้เป็นการล่วงหน้าก่อนขนถ่ายส้มเข้าตู้ขนส่งสินค้า ทั้งนี้ เพื่อให้มั่นใจว่าอุณหภูมิส้มได้ลดต่ำลงถึงระดับที่เหมาะสมก่อนเริ่มต้นกระบวนการกำจัดศัตรูพืชด้วยความเย็นและต้องรักษาระดับอุณหภูมิของผลส้มให้คงที่ติดต่อกันตลอดไป๑๔.๔การประเมินผลการกำจัดศัตรูพืชด้วยความเย็นทั้งกรณีการกำจัดศัตรูพืชด้วยความเย็นก่อนส่งออกและการกำจัดศัตรูพืชด้วยความเย็นระหว่างขนส่งจะประเมินจากอุณหภูมิของแท่งวัดอุณหภูมิผลไม้เท่านั้นโดยไม่นำอุณหภูมิจากแท่งวัดอุณหภูมิอากาศมาประกอบการประเมินผลประสิทธิภาพของการกำจัดศัตรูพืชด้วยความเย็นข้อ ๑๕ ข้อกำหนดสำหรับการจัดการความเสี่ยงแมลงFullers rose weevil, Asynonychus cervinusผลส้มจากแหล่งปลูกที่ได้รับการรับรองยกเว้นผลส้มในรัฐควีนแลนด์ต้องจัดการความเสี่ยงแมลงFullers rose weevil ด้วยวิธีการใดวิธีการหนึ่งก่อนส่งออกไปยังราชอาณาจักรไทยดังต่อไปนี้๑๕.๑ รมด้วยสารเมทธิลโบรไมด์๑๕.๑.๑การรมเมทธิลโบรไมด์ที่อัตรากำหนดดังต่อไปนี้ได้รับการยอมรับสำหรับกำจัดแมลง Fullers rose weevilอุณหภูมิอัตรา (กรัมต่อลูกบาศก์เมตร)ระยะเวลา (ชั่วโมง)สูงกว่า ๒๑ องศาเซลเซียส๓๒๒๑๖ - ๒๑ องศาเซลเซียส๔๐๒๑๑ - ๑๕ องศาเซลเซียส๔๘๒๑๐ องศาเซลเซียส๕๖๒๑๕.๑.๒ ปริมาณของผลส้มจะต้องไม่เกินร้อยละ ๘๐ของปริมาตรตู้และต้องไม่ดำเนินการรมผลส้มเมื่ออุณหภูมิของผลส้มต่ำกว่า ๑๐องศาเซลเซียส๑๕.๑.๓ ต้องมีใบรับรองการรมเมทธิลโบรไมด์ของผู้ประกอบการที่จดทะเบียนแนบมาพร้อมกับสินค้าทุกครั้งที่มีการนำเข้า๑๕.๒ โครงการควบคุมแมลงภายในสวนส้ม๑๕.๒.๑ DAFF ต้องจดทะเบียนสวนส้มของเกษตรกรในแหล่งปลูกที่ได้รับอนุญาตสำหรับส่งออกไปยังราชอาณาจักรไทยและต้องดำเนินการสำรวจแบบติดตามศัตรูพืชสำหรับ Fullers rose weevil๑๕.๒.๒ เกษตรกรเจ้าของสวนส้มต้องปฏิบัติตามโครงการควบคุมแมลง Fullers rose weevil ในสวนส้มซึ่งได้รับการรับรองจากกรมวิชาการเกษตรและDAFFข้อ ๑๖ ข้อกำหนดสำหรับการกำจัดศัตรูพืชด้วยความเย็นก่อนส่งออก๑๖.๑ การกำจัดศัตรูพืชด้วยความเย็นก่อนส่งออกต้องอยู่ภายใต้การกำกับดูแลของDAFF โดยต้องดำเนินการในห้องเย็นสำหรับกำจัดศัตรูพืชซึ่งได้รับการรับรองจาก DAFF และกรมวิชาการเกษตรส้มสำหรับส่งออกไปยังราชอาณาจักรไทยอาจจะทำการกำจัดศัตรูพืชด้วยความเย็นควบคู่ไปพร้อมกับผลส้มที่ส่งออกไปยังประเทศอื่นได้๑๖.๒ ถ้าผลส้มต้องผ่านการกำจัดศัตรูพืชด้วยความเย็นก่อนส่งออก DAFF ต้องมั่นใจว่าได้ปฏิบัติเป็นไปตามเงื่อนไขที่กำหนดซึ่งระบุไว้ในเอกสารหมายเลข ๒ ท้ายประกาศนี้ข้อ ๑๗ ข้อกำหนดสำหรับการกำจัดศัตรูพืชด้วยความเย็นระหว่างขนส่ง๑๗.๑ การกำจัดศัตรูพืชด้วยความเย็นระหว่างขนส่งเป็นการกำจัดศัตรูพืชด้วยความเย็นโดยดำเนินการในตู้ขนส่งสินค้าระหว่างขนส่งสินค้า๑๗.๒การกำจัดศัตรูพืชด้วยความเย็นระหว่างขนส่งซึ่งดำเนินการในตู้ขนส่งสินค้านั้นอาจจะเริ่มต้นกระบวนการตั้งแต่ตู้ขนส่งสินค้าอยู่บนบก และเสร็จสิ้นในช่วงระหว่างการขนส่งหรือเสร็จสิ้นเมื่อตู้ขนส่งสินค้าไปถึงปลายทาง๑๗.๓ ถ้าส้มต้องผ่านการกำจัดศัตรูพืชด้วยความเย็นระหว่างขนส่ง DAFF ต้องมั่นใจว่าได้ปฏิบัติเป็นไปตามเงื่อนไขที่กำหนดซึ่งระบุไว้ในเอกสารหมายเลข ๓ ท้ายประกาศนี้ นอกจากนี้แล้วต้องมีใบรับรองการเทียบมาตรฐานของแท่งวัดอุณหภูมิตาม เอกสารหมายเลข ๔ ท้ายประกาศนี้แนบมาพร้อมกับสินค้าด้วยทุกครั้งข้อ ๑๘ ข้อกำหนดสำหรับผู้ประกอบการรมเมทธิลโบรไมด์๑๘.๑ DAFF ต้องดำเนินการจดทะเบียนผู้ประกอบการซึ่งได้แสดงให้DAFF เห็นแล้วว่ามีความสามารถที่จะดำเนินการรมเมทธิลโบรไมด์ได้อย่างมีประสิทธิภาพตามข้อกำหนดของDAFF DAFF ต้องมอบรายชื่อผู้ประกอบการที่ขึ้นทะเบียนแล้วให้กับกรมวิชาการเกษตรและต้องแจ้งให้กรมวิชาการเกษตรทราบทันทีเมื่อมีการแก้ไขเนื่องจาก การจดทะเบียนผู้ประกอบการเพิ่มเติมการปรับปรุงแก้ไขผู้ประกอบการในปัจจุบันหรือการยกเลิกหรือการพักใช้ทะเบียนเป็นการชั่วคราว๑๘.๒ การจดทะเบียนแต่ละผู้ประกอบการรมเมทธิลโบรไมด์ต้องมีข้อมูลต่างๆ ดังต่อไปนี้ชื่อผู้ประกอบการที่จดทะเบียนสถานที่ตั้งหมายเลขโทรศัพท์ โทรสาร และอื่น ๆชื่อเจ้าของและผู้จัดการรัฐที่ผู้ประกอบการดำเนินการรมสินค้าหมายเลขการขึ้นทะเบียน๑๘.๓ กรมวิชาการเกษตรต้องดำเนินการตรวจสอบผู้ประกอบการซึ่งขึ้นทะเบียนทั้งหมดและเฉพาะผู้ประกอบการที่ผ่านการรับรองจากกรมวิชาการเกษตรแล้วเท่านั้นถึงจะสามารถดำเนินการรมเมทธิลโบรไมด์กับผลส้มที่จะส่งออกมายังราชอาณาจักรไทย๑๘.๔กรมวิชาการเกษตรจะติดตามการดำเนินการของผู้ประกอบการที่ได้รับการรับรองกรณีที่กรมวิชาการเกษตรตรวจพบว่าการรมเมทธิลโบรไมด์ไม่มีประสิทธิภาพกรมวิชาการเกษตรจะแจ้งให้ DAFF ทราบทันทีกรมวิชาการเกษตรมีสิทธิระงับการดำเนินการของผู้ประกอบการนั้นไปจนกว่าจะมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตรข้อ ๑๙ ข้อกำหนดสำหรับบรรจุภัณฑ์และฉลาก๑๙.๑ บรรจุภัณฑ์อาจทำด้วยกระดาษลูกฟูกโพลีสไตรีน พลาสติก หรือลังแบบต่าง ๆ ที่ทำจากไม้โดยบรรจุภัณฑ์เหล่านี้ผลิตจากวัสดุที่ใช้แล้วนำกลับมาใช้ใหม่หรือเป็นวัสดุใหม่ กรณีที่ใช้บรรจุภัณฑ์เป็นกล่องกระดาษหรือพลาสติกบรรจุภัณฑ์เหล่านี้ต้องสะอาดและใหม่เท่านั้น๑๙.๒ สำหรับผลส้มที่ส่งออกทางอากาศต้องบรรจุผลส้มให้เป็นไปตามเงื่อนไขข้อหนึ่งข้อใด ดังต่อไปนี้๑๙.๒.๑ ต้องบรรจุผลส้มในบรรจุภัณฑ์โดยต้องห่อหุ้มผลส้มแต่ละผลด้วยตาข่าย หรือห่อหุ้มผลส้มทั้งหมดด้วยตาข่ายขนาดของตาข่ายแต่ละรูต้องมีเส้นผ่านศูนย์กลางไม่เกิน ๑.๖ มิลลิเมตร๑๙.๒.๒ ต้องบรรจุผลส้มในบรรจุภัณฑ์ เมื่อปิดสนิทแล้วต้องปิดช่องระบายอากาศทั้งหมดบนบรรจุภัณฑ์ด้วยตาข่ายขนาดของตาข่ายแต่ละรูต้องมีเส้นผ่านศูนย์กลางไม่เกิน ๑.๖ มิลลิเมตร๑๙.๒.๓ ต้องบรรจุผลส้มในบรรจุภัณฑ์ซึ่งเมื่อมัดรวมกันหรือมัดรวมกันแล้ววางบนแท่นวางต้องห่อหุ้มบรรจุภัณฑ์ทั้งหมดด้วยตาข่าย ขนาดของตาข่ายแต่ละรูต้องมีเส้นผ่านศูนย์กลางไม่เกิน๑.๖ มิลลิเมตร๑๙.๓ ต้องบรรจุผลส้มในบรรจุภัณฑ์ซึ่งต้องไม่มีการปะปนของ ดิน ทรายและชิ้นส่วนของพืช เช่น ใบ ก้าน เศษซากพืช เป็นต้นหรือสิ่งอื่นใดที่มีศักยภาพนำพาศัตรูพืชกักกันได้๑๙.๔ถ้าขนส่งผลส้มมายังราชอาณาจักรไทยโดยบรรจุผลส้มในบรรจุภัณฑ์แยกเป็นกล่องโดยไม่ได้มัดรวมกันต้องมีข้อมูลดังต่อไปนี้ปรากฏบนแต่ละกล่องProduct of AustraliaName of exporting company :Name of fruit (common name and cultivar) :Grower registration number :Packinghouse or export establishment registration number :Packing date :Export destination : Thailand๑๙.๕ถ้าขนส่งผลส้มไปยังราชอาณาจักรไทยโดยบรรจุผลส้มในบรรจุภัณฑ์ที่ถูกมัดรวมกันวางบนแท่นวางต้องมีข้อมูลดังต่อไปนี้ปรากฏบนแต่ละด้านProduct of AustraliaName of exporting company :Name of fruit (common name and cultivar) :Grower registration number :Packinghouse or export establishment registration number :Pallet identification number:Export destination : Thailand๑๙.๖ผลส้มที่ส่งไปยังราชอาณาจักรไทยโดยมีการใช้บรรจุภัณฑ์ที่ทำจากไม้ ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืชฉบับที่ ๑๕ เรื่อง กฎข้อบังคับว่าด้วยวัสดุบรรจุภัณฑ์ไม้ในทางการค้าระหว่างประเทศข้อ ๒๐ การตรวจส่งออก๒๐.๑ต้องสุ่มตรวจผลส้มด้วยสายตาก่อนส่งออกตามกระบวนการที่เหมาะสมอย่างเป็นทางการและต้องปราศจากศัตรูพืชกักกันตามที่ระบุไว้ใน เอกสารหมายเลข ๑๒๐.๒ ในกรณีตรวจพบศัตรูพืชกักกันที่ระบุไว้ในเอกสารหมายเลข ๑ ท้ายประกาศนี้ ต้องดำเนินการตามมาตรการ ดังต่อไปนี้๒๐.๒.๑ ถ้าตรวจพบศัตรูพืชกักกันที่มีชีวิตบนผลส้ม ได้แก่แมลงวันผลไม้ และแมลง Fullers rose weevil ต้องปฏิเสธการส่งออกส้มทั้งหมดไปยังราชอาณาจักรไทย๒๐.๒.๒ ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้ และแมลง Fullers rose weevil ส้มทั้งหมดจะส่งออกไปยังราชอาณาจักรไทยได้ต่อเมื่อได้ดำเนินการกำจัดศัตรูพืชหรือขจัดศัตรูพืชเหล่านั้นให้หมดสิ้นแล้ว๒๐.๓ ต้องดำเนินการกำจัดหรือจัดการความเสี่ยงแมลงวันผลไม้และแมลง Fullers rose weevil ในส้มตามที่ระบุไว้ในข้อ๑๔ และ ข้อ ๑๕ข้อ ๒๑ การรับรองสุขอนามัยพืช๒๑.๑ ต้องมีใบรับรองสุขอนามัยพืชซึ่งออกให้โดย DAFF กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติม ดังต่อไปนี้ The consignment of citrus fruit was produced and prepared for export accordance with the conditions for import of fresh citrus fruit from Australia to Thailand๒๑.๒ พื้นที่ปลอดแมลงวันผลไม้ถ้าส้มมาจากพื้นที่ปลอดแมลงวันผลไม้ต้องระบุข้อความเพิ่มเติมดังต่อไปนี้ The consignment of citrus fruit was produced ( name of defined area ) which is a pest free area for halfordia fruit fly, Javis fruit fly, Krausss fruit fly, lesser Queensland fruit fly, mango fruit fly, Northern Territory fruit fly,Queensland fruit fly and Mediterranean fruit fly Australia.๒๑.๓ การกำจัดศัตรูพืชด้วยความเย็นก่อนส่งออกถ้าส้มผ่านการกำจัดศัตรูพืชด้วยความเย็นก่อนการส่งออกต้องระบุรายละเอียดของโรงงานกำจัดศัตรูพืชด้วยความเย็น อุณหภูมิ และระยะเวลาที่ใช้(จำนวนวันที่ต่อเนื่องกัน) ลงบนใบรับรองสุขอนามัยพืชในส่วนที่เหมาะสม๒๑.๔ การกำจัดศัตรูพืชด้วยความเย็นระหว่างขนส่ง๒๑.๔.๑ ถ้าผลส้มได้รับการกำจัดศัตรูพืชด้วยความเย็นระหว่างขนส่ง ต้องระบุข้อความเพิ่มเติมในใบรับรองสุขอนามัยพืชดังต่อไปนี้ DAFF has supervised the calibration and the placement of fruit sensors into the fruit within the container(s) accordance with the conditions for import of fresh citrus fruit from Australia to Thailand and cold disinfestation treatment has been initiated๒๑.๔.๒ต้องมีต้นฉบับใบรับรองการเทียบมาตรฐานของแท่งวัดอุณหภูมิตามเอกสารหมายเลข ๔ท้ายประกาศนี้ แนบมาพร้อมกับใบรับรองสุขอนามัยพืช๒๑.๕ การรมด้วยสารเมทธิลโบรไมด์ถ้าผลส้มได้รับการรมด้วยสารเมทธิลโบรไมด์ต้องระบุรายละเอียดการรมเมทธิลโบรไมด์ลงบนใบรับรองสุขอนามัยพืชในส่วนที่เหมาะสมและต้องมีต้นฉบับใบรับรองการรมเมทธิลโบรไมด์แนบมาพร้อมกับใบรับรองสุขอนามัยพืช๒๑.๖ โครงการควบคุมแมลงภายในสวนส้มถ้าผลส้มอยู่ภายใต้โครงการควบคุมแมลงภายในสวนส้มต้องระบุข้อความเพิ่มเติม ดังต่อไปนี้ The consignment of citrus fruit was subjected to -field control programs agreed by DOA and DAFF to control Fullers rose weevil.๒๑.๗ ต้องระบุชื่อสามัญและชื่อพันธุ์ของผลส้ม หมายเลขตู้ขนส่งสินค้า และหมายเลขผนึกปิดตู้ขนส่งสินค้า(สำหรับการขนส่งทางน้ำ) ในใบรับรองสุขอนามัยพืชข้อ ๒๒ การตรวจนำเข้า๒๒.๑ เมื่อผลส้มมาถึงด่านนำเข้าในราชอาณาจักรไทยการตรวจนำเข้าผลส้มจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๒๒.๒ เจ้าหน้าที่จะสุ่มตัวอย่างส้มและตรวจสอบเพื่อยื่นยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักผลส้มไว้จนกว่าจะทราบผลจากห้องปฏิบัติการ๒๒.๓ ถ้ามีผลส้มนำเข้าจำนวนน้อยกว่า ๑,๐๐๐ ผลต้องสุ่มตรวจผลส้ม จำนวน ๔๕๐ ผล หรือสุ่มตรวจผลส้มทั้งหมดถ้ามีผลส้มจำนวนเท่ากับหรือมากกว่า ๑,๐๐๐ ผลต้องสุ่มตรวจผลส้มจำนวน ๖๐๐ ผล๒๒.๔ในกรณีตรวจพบศัตรูพืชกักกันของราชอาณาจักรไทยตามที่ระบุไว้ในเอกสารหมายเลข ๑ท้ายประกาศนี้ระหว่างการสุ่มตรวจผลส้ม ต้องดำเนินการตามมาตรการ ดังต่อไปนี้๒๒.๔.๑ แมลงวันผลไม้(๑) ถ้าตรวจพบแมลงวันผลไม้ที่มีชีวิตผลส้มทั้งหมดต้องถูกส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรจะแจ้งผลการตรวจให้ DAFF ทราบและระงับการนำเข้าโดยทันที(๒) DAFF ต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๒๒.๔.๒ แมลง Fullers rose weevil(๑) ถ้าตรวจพบแมลง Fullers rose weevil ที่มีชีวิต ผลส้มทั้งหมดต้องถูกส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่าย(๒) กรมวิชาการเกษตรจะแจ้งผลการตรวจให้ DAFF ทราบโดยทันทีหลังจากนั้น DAFF ต้องระงับการให้การรับรองผลส้มจากสวนส้มที่พบการทำลายของแมลงFullers rose weevil เพื่อส่งออกไปยังราชอาณาจักรไทยตลอดฤดูกาลส่งออกนั้น๒๒.๔.๓ ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้ และแมลง Fullers rose weevil ส้มทั้งหมดจะถูกส่งกลับ ทำลายหรือกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด)โดยผู้นำเข้าต้องเป็นผู้รับผิดชอบค่าใช้จ่าย๒๒.๕ถ้าตรวจพบสิ่งมีชีวิตชนิดอื่นที่ไม่มีรายชื่อปรากฏในเอกสารหมายเลข ๑ ท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทย ต้องส่งกลับ ทำลายหรือกำจัดศัตรูพืชบนผลส้มด้วยวิธีการที่เหมาะสม (ถ้ามีวิธีการกำจัด)โดยผู้นำเข้าต้องเป็นผู้รับผิดชอบค่าใช้จ่าย กรมวิชาการเกษตรมีสิทธิระงับการนำเข้าผลส้มจากช่องทางการนำเข้านั้นเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๒๒.๖ กรมวิชาการเกษตรมีสิทธิสั่งให้ส่งผลส้มกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายถ้าพบหนึ่งหรือมากกว่าหนึ่งกรณีดังต่อไปนี้เกิดขึ้น๒๒.๖.๑ การกำจัดศัตรูพืชด้วยความเย็นไม่สมบูรณ์๒๒.๖.๒ ประตูตู้ขนส่งสินค้าปิดไม่สนิท๒๒.๖.๓ ผนึกปิดตู้ขนส่งสินค้าถูกทำลายหรือถูกสับเปลี่ยน หรือหมายเลขไม่ตรงตามที่ระบุไว้ในใบรับรองสุขอนามัยพืช๒๒.๖.๔ เสียบแท่งวัดอุณหภูมิผลไม้เลยออกนอกผลส้มหรือแท่งวัดอุณหภูมิผลไม้ไม่อยู่ตรงตำแหน่งที่กำหนดหรือส้มที่เสียบด้วยแท่งวัดอุณหภูมิเป็นแผลแตกหรือเกิดรอยเปิด๒๒.๖.๕ ฉลากบนบรรจุภัณฑ์ไม่มี ไม่ถูกต้อง หรือไม่สมบูรณ์ข้อ ๒๓ การประเมินกระบวนการส่งออก๒๓.๑ การส่งออกผลส้มจากเครือรัฐออสเตรเลียไปยังราชอาณาจักรไทยจะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยเครือรัฐออสเตรเลียต้องเป็นผู้รับผิดชอบค่าใช้จ่ายทั้งหมด๒๓.๒ หากกรมวิชาการเกษตรพิจารณาแล้วเห็นว่าการประเมินกระบวนการตรวจรับรองส่งออกมีความจำเป็นในกรณีที่มีการระงับการนำเข้ากรมวิชาการเกษตรอาจส่งเจ้าหน้าที่เดินทางไปประเมินกระบวนการตรวจรับรองส่งออกในเครือรัฐออสเตรเลียก่อนจะตัดสินใจอนุญาตให้นำเข้าผลส้มได้อีกต่อไปโดยเครือรัฐออสเตรเลียต้องเป็นผู้รับผิดชอบค่าใช้จ่ายทั้งหมดประกาศณ วันที่ ๑๓ มิถุนายน พ.ศ. ๒๕๕๔จิรากรโกศัยเสวีอธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของผลส้มจากเครือรัฐออสเตรเลียแนบท้ายประกาศกรมวิชาการเกษตร เรื่อง เงื่อนไขการนำเข้าผลส้มจากเครือรัฐออสเตรเลียพ.ศ. ๒๕๕๔ (เอกสารหมายเลข ๑)๒. ข้อกำหนดสำหรับการกำจัดศัตรูพืชด้วยความเย็นก่อนส่งออกแนบท้ายประกาศกรมวิชาการเกษตร เรื่อง เงื่อนไขการนำเข้าผลส้มจากเครือรัฐออสเตรเลียพ.ศ. ๒๕๕๔ (เอกสารหมายเลข ๒)๓. ข้อกำหนดสำหรับการกำจัดศัตรูพืชด้วยความเย็นระหว่างขนส่งแนบท้ายประกาศกรมวิชาการเกษตร เรื่อง เงื่อนไขการนำเข้าผลส้มจากเครือรัฐออสเตรเลียพ.ศ. ๒๕๕๔ (เอกสารหมายเลข ๓)๔.ใบรับรองเทียบมาตรฐานของแท่งวัดอุณหภูมิสำหรับการกำจัดศัตรูพืชด้วยความเย็นระหว่างขนส่งในตู้ขนส่งสินค้าสำหรับราชอาณาจักรไทยแนบท้ายประกาศกรมวิชาการเกษตร เรื่อง เงื่อนไขการนำเข้าผลส้มจากเครือรัฐออสเตรเลียพ.ศ. ๒๕๕๔ (เอกสารหมายเลข ๓)(ดูข้อมูลจากภาพกฎหมาย)ปริยานุช/ผู้จัดทำ๒๗ กรกฎาคม๒๕๕๔ณัฐวดี ดำรง/ตรวจ๒๗กรกฎาคม ๒๕๕๔พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๘/ตอนพิเศษ ๗๓ ง/หน้า ๓๙/๓๐ มิถุนายน ๒๕๕๔